Document ID: 31994R2051

KOMISSION ASETUS (EY) N:o 2051/94,
annettu 12 päivänä elokuuta 1994,
riisialan kynnyshintojen vahvistamisesta markkinointivuodeksi 1994/1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1), sellaisen kuin se on viimeksi muutettuna asetuksella (EY) N:o 1869/94(2), ja erityisesti sen 14 artiklan 5 kohdan ja 15 artiklan 4 kohdan,
sekä katsoo, että
asetuksen (ETY) N:o 1418/76 14 artiklan 2 kohdan mukaisesti Rotterdamiin lasketun esikuoritun riisin kynnyshinta on vahvistettava siten, että tuontituotteen myyntihinta Duisburgin markkinoilla asettuu tavoitehinnan tasolle; tämä tavoite saavutetaan kun tavoitehinnasta vähennetään mainitun artiklan 2 kohdan toisessa alakohdassa tarkoitetut tekijät,
asetuksen (ETY) N:o 1418/76 14 artiklan 3 kohdan mukaisesti kokonaan hiotun riisin kynnyshinnat lasketaan esikuoritun riisin kynnyshinnoista ottaen huomioon kuukausittaiset korotukset, jotka määrittyvät muunto- kertoimien, jalostuskustannusten ja sivutuotteiden arvon perusteella ja korottamalla näin saatua summaa teollisuuden suojamaksulla,
teollisuuden suojamaksu on vahvistettu neuvoston asetuksessa (ETY) N:o 1263/78(3); kokonaan hiotun riisin kynnyshinnan tarkistukseen vaikuttavat tekijät on vahvistettu komission asetuksessa 467/67/ETY(4), sellaisena kuin sen on viimeksi muutettuna asetuksella (ETY) N:o 2325/88(5),
asetuksen (ETY) N:o 1418/76 15 artiklan 1 kohdan mukaisesti rikkoutuneiden riisinjyvien kynnyshinta on vahvistettava 160-170 prosenttiin markkinointivuoden ensimmäisen kuukauden aikana voimassa olevasta maissin kynnyshinnasta; koska rikkoutuneiden riisinjyvien tuonti ei jarruta yhteisön tuotannon tavanomaista menekkiä yhteisön markkinoilla, rikkoutuneiden riisinjyvien kynnyshinta olisi vahvistettava 170 prosenttiin maissin kynnyshinnasta, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Esikuoritun riisin, pitkäjyväisen kokonaan hiotun riisin ja lyhytjyväisen kokonaan hiotun riisin kynnyshinnaksi vahvistetaan:
TAULUKON PAIKKA
2 artikla
Rikottujen riisinjyvien kynnyshinnaksi vahvistetaan 276,88 ecua tonnille.
3 artikla
Tämä asetus tulee voimaan 1 päivänä syyskuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä elokuuta 1994.

Labels: 7
2
3
17